Document ID: 32011R0360

ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 360/2011 ΤΟΥ ΣΥΜΒΟΥΥΛΊΟΥ
της 12ης Απριλίου 2011
για την εφαρμογή του άρθρου 16 παράγραφοι 1 και 2 του κανονισμού (ΕΕ) αριθ. 204/2011 σχετικά με περιοριστικά μέτρα λόγω της κατάστασης στη Λιβύη
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τον κανονισμό (ΕΕ) αριθ. 204/2011 του Συμβουλίου, της 2ας Μαρτίου 2011, σχετικά με περιοριστικά μέτρα λόγω της κατάστασης στη Λιβύη (1), και ιδίως το άρθρο 16 παράγραφοι 1 και 2,
Εκτιμώντας τα ακόλουθα:
(1)
Στις 2 Μαρτίου 2011, το Συμβούλιο εξέδωσε τον κανονισμό (ΕΕ) αριθ. 204/2011 σχετικά με περιοριστικά μέτρα λόγω της κατάστασης στη Λιβύη.
(2)
Λόγω της σοβαρότητας της κατάστασης στη Λιβύη, επιπλέον πρόσωπα και οντότητες πρέπει να συμπεριληφθούν στον κατάλογο των προσώπων και οντοτήτων που αποτελούν αντικείμενο περιοριστικών μέτρων, ως έχει στο παράρτημα III του κανονισμού (ΕΕ) αριθ. 204/2011.
(3)
Επιπλέον ένα άτομο πρέπει να βγεί από τον κατάλογο του παραρτήματος III και πρέπει να ενημερωθούν τα στοιχεία σχετικά με ορισμένα πρόσωπα και οντότητες που περιλαμβάνονται στους καταλόγους των παραρτημάτων ΙΙ και ΙΙΙ του εν λόγω κανονισμού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα II και ΙΙΙ του κανονισμού (ΕΕ) αριθ. 204/2011 αντικαθίστανται από το κείμενο που παρατίθεται στα παραρτήματα I και ΙΙ αντίστοιχα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 12 Απριλίου 2011.

Labels: 18
5
11